Az osztály első nyolc hajóját a Haditengerészet korábbi híres hajóiról nevezték el "(Essex, Bon Homme Richard, Intrepid, Kearsarge, Franklin, Hancock, Randolph, Cabot)". A "Cabot"-ot építés közben nevezték át az 1942 májusában vívott Korall-tengeri csata során elsüllyedt az USS "Lexington" (CV-2) repülőgép-hordozó emlékére. Ugyanígy járt a "Bon Homme Richard" is: miután az 1942. június 7-én vívott midwayi csata során elsüllyedt a "Yorktown" hordozó, átnevezték USS "Yorktown"-ra (CV-10). Az osztály több más hajóját is átnevezték a második világháborús tengeri csatákban elsüllyedt amerikai repülőgép-hordozók emlékére.